cyanic-selkie/wikianc huggingface dataset:
Konstantin Tsiolkovski
Ura opettajana
Vuonna 1892 Tsiolkovski sai uuden opetusviran Kalugan alueen pääkaupungista, Kalugasta. Hän toimi tässä virassa aina kuolemaansa saakka. Kalugan vuosina hänestä tuli laajasti tunnettu tiedemies. Hän julkaisi muun muassa teoksen Kosminen filosofia (ven. Космичєская философия), jossa hän pohtii ihmiskunnan tulevaisuutta, ja sitä kuinka ihmiset voisivat jättää Maan ja siirtyä muille planeetoille asumaan. Neuvostoliiton tiedeakatemian jäseneksi hänet valittiin vuonna 1919.
Heriger Lobbesilainen
Heriger opiskeli katedraalikoulussa Liègessä. Hän oli Notker Liègeläisen läheinen ystävä ja lähti tämän mukaan Roomaan vuonna 989.
Tinuri
Historia
Päättäen hyötyä neroudestaan suoremmin, Mason lähetti Lelun ryöstökiertueelle seuranaan toisen vetäytyneen asiakkaansa Narrin kuolettavat lelut; Hämähäkkimies kuitenkin sattui paikalle ja seurasi jäljittäjänsä avulla Lelua Masonin viimeisimpään piilopaikkaan. Mason oli murtunut kun Hämähäkkimies miltei tuhosi Lelun (paljastaen sen robotiksi) ja Hämähäkkimies, joka sääli vanhusta, lähti paikalta kutsumatta poliiseja. Vaikka Mason rakensi myöhemmin Lelun uudelleen, hän päätti olla ryhtymättä henkilökohtaisiin rikoksiin eikä kantanut kaunaa Hämähäkkimiehelle. Sen sijaan hän kokosi asiakaskuntansa uudelleen ja oli pian suositumpi kuin koskaan. Vaikka edes hänen neroutensa ei voinut haastaa Hammerin laajoja resursseja, hän sai uskolliset asiakkaat koska teki työt itse, eikä luottanut alihankkijoihin Hammerin tavoin. Lisäksi Mason hyväksyi arvoituksellisen tarjouksen Latverian hallituksen agenteilta, ilmeisesti Tri Doomin käskystä, joka halusi pitää Masonin potentiaalisena agenttinaan. Latverian taloudellisella tuella Mason antoi asiakkailleen kehittyneempää teknologiaa kuin mihin heillä muuten olisi ollut varaa. Mason keräsi myös monia tietoja alamaailmasta asiakkailtaan ja ajoittain välitti ne Agentille.
Siinä missä Mason hyötyi Hammerin kuolemasta, toinen iski paljon kovempaa kun Agentin ilmoitettiin kuolleen superroiston käsissä, jota Michael Hart oli onnistuneesti puolustanut aikanaan ja joka oli välttynyt vangitsemiselta. Kiinnittyen Hartin rooliin murhaajan vapaudessa Mason toivoi häpäisevänsä hänet ja etsi tuomarin asunnosta raskauttavia asiakirjoja. Mason ei halunnut verta, mutta hän vahingossa tappoi Hartin vaimon Alicen tämän yllätettyä hänet, ja ampui sitten hädissään myös palaavan tuomarin. Katuva Mason herätti Hartin henkiin, jonka lyhyt elämä tuonpuoleisessa arvoituksellisen Valamiehistön kanssa antoi hänelle yliluonnollisen kyvyn. Tuomitsijana Hartista tuli kostaja, metsästäen superroistoja Masonin sisäpiirin tietojen avulla. Kun toimittaja Katherine Farrell paljasti Masonin syyllisyyden Hartien kuolemissa, Tuomitsija toi hänet Valamiehistön eteen, joka salli hänen elää ja jatkaa katumustaan; Mason kuitenkin tasapainotti tämän palveluksen liittoutumalla Latverian pääministerin Lucia von Bardasin kanssa, joka käytti hyväkseen vuosia vanhaa taloudellista tukea. Von Bardasin ohjauksessa Mason muutti asiakkaidensa haarniskakomponentteja, jotta ne yhdessä loisivat satoja ihmisiä tappavan tuhoisan räjähdyksen. Kun YPKVV tutki Masonin toimintaa, hänen oli pakko paeta Latveriaan turvaan, miltei tappaen yhden asiakkaansa, uransa uudistaneen Lepinkäisen hylätessään piilopaikkansa. YPKVV ja usea supersankari lopetti Von Bardasin toimet, kuten Mason ehkä osasi odottaa.
Luettelo FCF:n tapahtumista vuosina 2006 ja 2007
Hellsinki Heatwave
Tapahtuma tunnettiin aluksi nimellä Hellsinki Holocaust, mutta nimi muutettiin jälkikäteen nykyiseen muotoonsa saatuaan kyseenalaista julkisuutta. Tapahtumaa mainostettiin myös Ammattipainin Euroopanmestaruusotteluna ennen nykyistä muotoaan. Tapahtumassa käytiin viisiottelua, joista kahdessa oteltiin mestaruudesta. Häijy-Heimo Ukonselkä teki debyyttinsä tapahtumassa.
Asif Ali Zardari
Asif Ali Zardari (urduksi آصف علی زرداری, sindhiksi آصف علي زرداري, s. 26. heinäkuuta 1955) on pakistanilainen poliitikko. Hän oli Pakistanin presidentti vuosina 2008–2013. Zardari edustaa Pakistanin kansanpuoluetta.
Sähköpolttoaine
Sähköpolttoaineille merkittävin potentiaali on lento- ja laivaliikenteessä, joiden sähköistäminen on haastavaa. Sähköpolttoaineiden hyödyntäminen ei edellytä uusien jakeluasemien tai verkostojen rakentamista vaan nykyisiä jakelukanavia voidaan hyödyntää. Ratkaisuna sähköpolttoaineet sopivat siis olemassaolevien fossiilisten polttoaineden korvaamiseen ja näin mahdollistavat ilmastotavoitteiden saavuttamista.
Luettelo FCF:n tapahtumista vuosina 2006 ja 2007
Parkano Heatwave
Tapahtumassa nähtiin viisi ottelua. Suomenmestaruusottelun lisäksi tapahtumassa painittiin ensimmäistä kertaa maailmanmestaruusottelu FCF:n historiassa. Aikaisemmin Suomessa on painittu maailmanmestaruudesta VPW:n tapahtumissa vuonna 2003, kun Steve Corino puolusti Major League Wrestlingin Maailmanmestaruutta ja AJ Styles Puolusti National Wrestling Alliancen Maailmanmestaruutta kahdesti.
Henri-Georges Clouzot
Henri-Georges Clouzot [kluzo] (20. marraskuuta 1907 Niort – 12. tammikuuta 1977 Pariisi) oli ranskalainen elokuvaohjaaja.
Victoria (Ruotsin kruununprinsessa)
Jos Victoria nousee aikanaan valtaan, hänestä tulee Ruotsin neljäs hallitseva kuningatar Margareeta I:n, Kristiinan ja Ulriika Eleonooran jälkeen. Bernadotte-suvun hallitsijoista hän tulee olemaan kahdeksas.
Elämä
Victorian syntyessä hänellä ei naisena ollut vuoden 1810 kruununperimyslain mukaisesti sijaa kruununperimysjärjestyksessä, vaan prinssi Carl Philipin syntyessä vuonna 1979 tästä tuli poikana isänsä seuraaja silloisen valtiosäännön mukaan. Seuraavana vuonna Victoriasta tuli kuitenkin kruununperijä, kun Ruotsin kruununperimyslakia muutettiin niin, että kruunun perii vanhin lapsi sukupuolesta riippumatta, ja lakia sovellettiin Kaarle XVI Kustaan vastustuksesta huolimatta taannehtivasti myös prinssi Carl Philipiin.
Koulutus
Victoria on opiskellut myös Ruotsin taloutta ja hallintoa. Vuonna 2009 hän valmistui Uppsalan yliopistosta filosofian kandidaatiksi pääaineenaan rauhan- ja konfliktintutkimus.
Avioliitto
Victorian kihlaus kuntosaliyrittäjä Daniel Westlingin kanssa julkistettiin 24. helmikuuta 2009. Ruotsin kuningashuone laittoi poikkeuksellisesti asiasta tiedotteen YouTube-videosivustolle. Victoria ja Daniel Westling vihittiin Tukholman Suurkirkossa 19. kesäkuuta 2010. Ruotsissa häitä seurasi televisiosta noin 2,9 miljoonaa katsojaa ja Suomessa yli miljoona katsojaa. Myös kuningas Kaarle Kustaan ja kuningatar Silvian hääpäivä oli 19. kesäkuuta.
Kruununprinsessan hääpuvun oli suunnitellut ruotsalainen muotisuunnittelija Pär Engsheden. Puku on helmenvalkoista kaksipuolista duchesse-silkkiä. Puvussa on lyhyet hihat ja pyöristetty pääntie, jota reunustaa ulospäin taittuva kaulus. Selän puolelta pääntie on V:n muotoinen. Puvun laahus on liki viisi metriä pitkä ja suunniteltu hunnun muotoon.
Štš-311
Valmistus
Alus tilattiin Leningradista Itämeren telakalta, missä köli laskettiin 6. marraskuuta 1933. Alus laskettiin vesille 10. huhtikuuta 1935 ja otettiin palvelukseen 17. syyskuuta 1936.
Maiduguri
Vuonna 1991 Maiduguri oli Nigerian seitsemänneksi suurin kaupunki. Siellä oli vajaat 620 000 asukasta. Vuonna 2006 kaupungin väkiluvuksi arvioitiin 1,2 miljoonaa, väestönkasvu on jatkunut sen jälkeen ja Boko Haramia paenneiden sisäisten pakolaisten myötä kaupungissa arveltiin vuoden 2015 alussa asuvan noin kolme miljoonaa henkeä.
Circuito da Boavista
Radalla ajettiin kausilla 2007, 2009, 2011 ja 2013 WTCC -sarjan osakilpailu.
Ola Kettunen
Laatokan Karjalassa syntynyt Ola Kettunen tuli jatkosodan aikana perheensä mukana evakkona Hyvinkäälle, jossa hänen isänsä toimi puuseppänä. Poika kävi ensin maalariammattikoulun ja jatkoi sitten opintojaan Helsingin Taideteollisuuskeskuskoulussa. Hän valmistui vuonna 1953 koristemaalauksen osastolta.
Centre national de la recherche scientifique
CNRS:n yhdeksän instituuttia ovat:
Magic Johnson
Earvin "Magic" Johnson Jr. (s. 14. elokuuta 1959 Lansing, Michigan) on aktiiviuransa lopettanut koripalloilija. Hän pelasi koko ammattilaisuransa NBA-joukkue Los Angeles Lakersissa (1979–1991, 1996). Johnsonin sopimus Los Angeles Lakersin kanssa vuonna 1981 käsitti ennätykselliset 25 vuotta. Johnson voitti joukkueensa kanssa kuuluisaan "Showtime"-tyyliin viisi NBA-mestaruutta, ja häntä pidetään yleisesti yhtenä kaikkien aikojen parhaista pelaajista.
Convolutriloba retrogemma
Madot saavat ravintoa sekä syömällä mikro-organismeja että elimistössään elävien yhteyttävien levien avulla. Siksi ne hakeutuvat mahdollisimman valoisiin paikkoihin.
Luettelo FCF:n tapahtumista vuonna 2008
Tämä on luettelo Fight Club Finlandin järjestämistä showpainitapahtumista vuonna 2008. FCF järjesti vuoden aikana kuusi wrestlingtapahtumaa ympäri Suomea, johon sisältyi myös ensimmäinen Pohjois-Suomessa järjestetty tapahtuma.
Viktor Vekselberg
Ura
Viktor Vekselberg valmistui 1970-luvulla rautatieinsinööriksi.
St. Helenan piirikunta
St. Helenan piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 10 262 vuonna 2018. Piirikunnan hallintokeskus on Greensburgin kunta. Piirikunta on perustettu vuonna 1810.
William Caxton
Caxton painoi myös englanninkielisen käännöksen Jacobus de Voraginen Legenda aureasta. Tämä säilyi vuoteen 1941 ainoana englanninkielisenä käännöksenä legendasta.
National Trust
National Trust (National Trust for Places of Historic Interest or Natural Beauty) on Englannissa, Pohjois-Irlannissa ja Walesissa toimiva ympäristönsuojelujärjestö. Sillä on neljä miljoonaa jäsentä (2011). Se saa varansa lahjoituksista (etenkin testamenteista), jäsenmaksuista, vierailijoiden pääsymaksuista ja erilaisten tuotteiden myynnistä. Vuonna 2011 järjestön kohteissa kävi 18 miljoonaa vierailijaa. Se pyrkii myös edistämään lähiruokaa, vuokraa viljelypalstoja ja edistää uusiutuvan energian käyttöä kohteissaan. Järjestöllä on noin neljätuhatta vakinaista ja neljätuhatta kausityöntekijää sekä 38 000 vapaaehtoista, jotka tekevät vuosittain yhteensä kaksi miljoonaa tuntia töitä.
National Trust perustettiin vuonna 1895 kun teollistumisen pelättiin tuhoavan perinteisen englantilaisen maiseman. Ympäristön likaantumisen lisäksi ongelmana oli se, että merkittävät luontokohteet uhkasivat siirtyä yksityisomistukseen. Englannissa ei ole jokamiehenoikeutta, joten suojelualueet ja puistot ovat monelle ainoa tapa päästä kosketuksiin metsän ja rannikon luonnon kanssa.
Perintö
Perintö-termiä käytetään myös kulttuurisessa, teknologisessa ja uskonnollisessa mielessä. Puhutaan kulttuuriperinnöstä, joka tarkoittaa aiempien sukupolvien kulttuurin siirtymistä uusille sukupolville tradition kautta. Teknologiassa perintö voi liittyä esimerkiksi historiallisiin protokollamäärittelyihin. Verenperinnöksi voidaan kutsua yleistyneitä tapoja, näkemyksiä, uskomuksia tai luonteenominaisuuksia. Samoin Suomen itsenäisyydestä voi käyttää ilmaisua "veteraanien perintö".
Jokainen päivä on liikaa
Laulun levytti ensimmäisenä Lori Lieberman vuonna 1971, mutta se tuli tunnetuksi ympäri maailmaa Roberta Flackin levytyksenä vuodelta 1973. Se palkittiin vuonna 1974 Grammy-palkinnolla vuoden lauluna.
Charles Barkley
Barkley oli alkuperäisen "Dream Teamin" jäsenenä Barcelonan vuoden 1992 olympialaisissa voittamassa Yhdysvalloille olympiakultaa yhdessä legendojen kuten Michael Jordan, Magic Johnson ja Larry Bird kanssa.
J. Allen Hynek
Tähtitieteilijän ura
1947 Hynek työskenteli Ohion yliopiston McMillin tähtitieteen observatorion johtajana ja 1950–1956 Ohio State Universityssä tähtitieteen professorina. Hän toimi vuosina 1956–1960 Smithsonian Astrophysical Observatoryn apulaisjohtajana. Tänä aikana hän osallistui NASA:n rahoittaman satelliittien seurantajärjestelmän suunnitteluun. 1957 hän oli vastuussa silloisen Neuvostoliiton marraskuussa laukaiseman Sputnik 2 -satelliitin seurannasta. Vuonna 1960 hänet nimitettiin tähtitieteen professoriksi Northwestern-yliopistoon. Samaan aikaan hän työskenteli Lindheimerin tähtitieteellisen tutkimuskeskuksen johtajana.
Ufotutkimus
Hän toimi myös vuosina 1952–1969 Yhdysvaltain ilmavoimien ufotutkimushanke Blue Bookin tieteellisenä neuvonantajana.
Gérard Oury
Gérard Oury (oik. Max-Gérard Houry Tannenbaum; 29. huhtikuuta 1919 – 20. heinäkuuta 2006) oli ranskalainen näyttelijä sekä elokuvaohjaaja ja -käsikirjoittaja. Hänen töidensä joukossa ovat Synnin palkka (Le Crime ne paie pas, 1961), Gangsteriralli (Le Corniaud, 1965) ja "Rabbi" Jacobin hassut seikkailut (Les Aventures de Rabbi Jacob, 1973).
Bernard Loiseau
pienoiskuva|vasen|Ravintola Relais Bernard Loiseau (La Côte d’Or) Bernard Loiseau kiinnostui ruoasta ja ruoanlaitosta jo nuorena perheen pitämässä lihakaupassa. Myöhemmin hän oli ravintolassa harjoittelijana maaliskuusta 1968 kesäkuuhun 1971. Asepalveluksen jälkeen vuonna 1973 hän oli valmis kokki. Hän pääsi töihin pariisilaiseen huippuravintolaan ja alkoi niittää mainetta. Vuonna 1975 hänellä oli Saulieussa oma ravintola, La Côte d’Or, jota hän johti päämäärätietoisesti Michelin-tason ravintolaksi. Ensimmäisen Michelin-tähtensä hänen ravintolansa sai vuonna 1977, ja toisen vuonna 1981. Lopulta vuonna 1991 La Côte d’Or oli kolmen tähden ravintola. Ravintolan nimi oli myös muutettu Relais Bernard Loiseauksi.
Kankaanpää
Historia
Viime sotien jälkeen Kankaanpäähän asutettiin Hiitolan siirtoväkeä.
Maantiede
pienoiskuva|Maalaismaisemaa Kankaanpäässä. Taustalla näkyy [[Kyynärjärvi (Kankaanpää)|Kyynärjärvi.]] Kankaanpää sijaitsee Satakunnan maakunnan pohjoisosassa ja rajoittuu osittain Pirkanmaan maakuntaan. Kankaanpään maasto on enimmäkseen melko alavaa ja korkeuserot ovat pieniä. Itäosaa hallitsee kuitenkin selvästi korkeammalla oleva Hämeenkankaan ja Pohjankankaan muodostama harjujakso. Hämeenkangas ulottuu korkeimmillaan lähes 140 metrin korkeuteen merenpinnasta. Pohjankankaan korkein kohta Kankaanpään alueella on 152 metrin korkeuteen yltävä Pukkiharston harjanne keskellä ampumakenttää. Harjujakson molemmin puolin on laajoja soita, joista osa on käytössä turvetuotantoalueina. Suot ovat tyypiltään pääosin ns. kermikeidassoita, joille on ominaista kuperapintainen keskiosa sekä vuorottelevat kuivat räme- ja vetiset nevaosat. Soiden reunaosat ovat rämeitä ja korpia, jotka muuttuvat vähitellen metsiksi.
Liikenne
Valtatie 23 Porista Parkanon kautta Jyväskylään ja kantatie 44 Sastamalasta Kauhajoelle risteävät Kankaanpään keskustan ulkopuolella. Liikenteellisesti tärkeä on myös seututie 261 Niinisalosta Ikaalisiin, jossa se liittyy Tampereelle vievään valtatie 3:een. Tie Parkanosta Poriin rakennettiin 1823 (nykyinen valtatie 23). Kankaanpäästä on matkaa Poriin 52 kilometriä ja Tampereelle 90 kilometriä.
Koulutusmahdollisuudet
Myös korkeakouluopintojen suorittaminen on mahdollista Kankaanpäässä. Perinteikkäästä Kankaanpään taidekoulusta eli SAMK Kuvataide Kankaanpään yksikostä on valmistunut taiteilijoita jo yli viidenkymmenen vuoden ajan. Nykyisin SAMKista voi valmistua sekä AMK- että Ylempi AMK (Master) -tutkintoihin. Kankaanpään Opistolla on erittäin monipuolinen koulutustarjonta sekä erilaisia opiskelumahdollisuuksia. Opiskelu voi tapahtua kokoaikaisesti, työn ohessa, oppisopimuksella tai suorittamalla näyttötutkinto. Yhteistyö Itä-Suomen, Jyväskylän sekä Turun yliopistojen kanssa mahdollistaa myös avoimen yliopiston kurssien suorittamisen Kankaanpään Opistossa.
Nukutavake
Nukutavake on atolli Tuamotulla, Ranskan Polynesiassa. Sen pinta-ala on 5,5 neliökilometriä ja asukasluku oli 177 vuoden 2017 väestönlaskennassa. Ensimmäisenä eurooppalaisena atollin löysi vuonna 1767 Samuel Wallis.
Štš-323
Palvelus
Aluksen miehistö havaitsi 13. lokakuuta 1941 Ristnan lahdella Saksan laivaston kevyen risteilijän Kölnin, jota suojasivat torpedoveneet T2, T5, T7 ja T8. Alus pyrki hyökkäysasemiin, mutta se poistui alueelta tultuaan havaituksi. Kaksi päivää myöhemmin alus hyökkäsi kahteen otteeseen tunnistamaansa kauppalaivaa vastaan Ruotsin aluevesillä. Se hyökkäsi 17. lokakuuta Nynäshamnin lähistöllä kahdesti saksalaista kauppalaivaa Paula Faulbaumia vastaan. Kauppalaiva kuitenkin ajautui karille, vaikka torpedot eivät osuneetkaan.
Tele-X
Tele-X oli pohjoismainen tietoliikennesatelliitti, joka laukaistiin avaruuteen 2. huhtikuuta 1989 Ariane 2-kantoraketilla Kourousta. Satelliitin sijainti on 5 astetta itäistä pituutta geostationaarisella radalla.
Satelliitti, joka rakennettiin Ruotsissa perustui Aerospatialen ja MBB:n Spacebus-300-runkoon. Sen massa oli 1300 kg. Sen toiminta-aika oli kahdeksan vuotta. Se oli kolmiakselistabiloitu satelliitti, jonka koko oli 1,7 m x 2,4 m x 2,4 m. Sen aurinkopaneli tuotti 3000 W sähkötehoa. Satelliitissa oli neljä Ku-kaistan transponderia.
Aemilius Paulluksen pylväs
Aemilius Paulluksen pylväs oli antiikin aikainen voitonpylväs Delfoissa Kreikassa. Se kunnioitti roomalaisten voittoa makedonialaisista kolmannessa makedonialaissodassa.
Piirtokirjoitus vaikuttaa tehdyn kreikankielisen piirtokirjoituksen, mahdollisesti Perseuksen omistuskirjoituksen, päälle.
Rose Tattoo
Lopullinen comeback
Kesällä 2008 Rose Tattoo esiintyi Download Festivaleilla. Huhtikuussa 2009 ilmoitettiin perustajajäsen Mick Cocksin sairastuneen maksasyöpään. Heinäkuussa Cocksille järjestettiin hyväntekeväisyyskonsertti Sydneyssä, jossa myös Rose Tattoo esiintyi. Cocks kuoli syöpään 22. joulukuuta 2009. Rose Tattoon ura jatkui Robin Rileyn ja myöhemmin Randall Wallerin korvatessa Cocksin.
Eva Biaudet
Näkemyksiä
Biaudet on vaatinut seksin ostokieltoa. Hän on myös vaatinut vihapuheen rajoittamista, internetin keskustelupalstojen ylläpitäjien asettamista lailla vastuuseen palstojen sisällöstä ja lainsäädännön ulottamista myös yksityisten ihmisten välisiin suhteisiin, kuten epäasialliseen käytökseen ja häirintään.
Kunnes aika mennyt on
Albumin työstäminen alkoi syyskuussa 2016 ja varsinaiset äänitykset marraskuussa 2016.
Martina Hrašnová
Hrašnová sijoittui Bydgoszczin alle 18-vuotiaiden MM-kilpailuissa 1999 moukarissa 12:nneksi, mutta karsiutui kiekonheiton loppukilpailusta. Saman vuoden Riian alle 20-vuotiaiden EM-kilpailuissa hän oli moukarissa neljäs. Santiago de Chilen junioreiden MM-kilpailuissa 2000 hän oli moukarissa viides. Lisäksi hän voitti Euroopan cupin kakkosliigan moukarikilpailun. Seuraavana vuonna hän sai samassa lajissa hopeaa junioreiden EM-kilpailuissa Grossetossa tuloksella 61,97. Edmontonin MM-kilpailuissa hän putosi karsinnassa, mutta sai hopeaa junioreiden MM-kilpailujen moukarinheitossa Kingstonissa 2002 tuloksella 63,91. Münchenin EM-kilpailuissa hän karsiutui loppukilpailusta.
Captain Clumsy
Captain Clumsy oli helsinkiläisen Cute Attack Games -peliyhtiön tekemä pulmapeli, joka julkaistiin vuonna 2013. Peli oli saatavilla iOS- ja Android-alustoille.
Paul Wallot
thumb|Paul Wallot. Johann Paul Wallot (26. kesäkuuta 1841 Oppenheim – 10. elokuuta 1912 Langenschwalbach) oli saksalainen arkkitehti. Hänen tunnetuin työnsä on Saksan valtiopäivätalo (1884–1894) Berliinissä.
Samuel Kňažko
Seuraura
Kňažko on MHK Dubnican kasvatti. Hän siirtyi juniorina sittemmin HK Dukla Trenčíniin. Kaudella 2016–2017 Kňažko voitti seuran B-nuorten sisäisen tehotilaston lukemalla +41, mikä oli myös koko Slovakian B-nuorten sarjan puolustajista paras. Hän voitti kauden päätteeksi sarjan mestaruuden. Kauden 2017–2018 päätteeksi Kňažko voitti sekä Slovakian A- että B-nuorten mestaruuden.
Pietro Piller Cottrer
Maailmancupissa Piller Cottrerilla on viisi voittoa ja yhteensä 20 palkintopallisijoitusta. Maailmancupin kokonaispisteissä hän on sijoittunut kolmanneksi kaudella 2007–2008, neljänneksi kaudella 2000–2001 ja viidenneksi kaudella 2008–2009. Normaalimatkojen cupin hän voitti kaudella 2008–2009 ja oli toinen 2007–2008.
Piller Cottrer lopetti kilpailu-uransa vuonna 2013.
Astrid Thors
Lobbaus nuuskan puolesta
Joulukuussa 2008 Thors toi EU-kokousmatkaltaan Suomeen nuuskaa protestoidakseen EU:n nuuskapolitiikkaa vastaan. Hän esitteli ostoksiaan ulkoministerien kokouksen yhteydessä pidetyssä lehdistötilaisuudessa Brysselissä. Tiedotusvälineille Thors sanoi nuuskan olevan ”vaarattomampaa kuin tupakka”. EU:n terveyskomissaari Androulla Vassiliou ojensi nuuskan vapauttamista kampanjoivaa Thorsia palaamaan unionin tupakkadirektiivin linjoille.
Kunnallisvaalit
== Sidonnaisuuksia  ==
Petri Virolainen
Ura
Kaudeksi 1996–1997 Virolainen siirtyi I-divisioonajoukkue Kokkolan Hermekseen, jossa tulokaskausi toi 44 runkosarjaottelussa tehot 3+10=13. Kaudeksi 1997–1998 hän palasi kasvattajaseuraansa Vaasan Sportiin, joka oli noussut edellisenä keväänä I-divisioonaan. Virolainen oli joukkueen eniten maaleja tehnyt puolustaja kahdeksalla osumallaan, kuten myös seuraavalla 1998–1999 yhdeksällä osumallaan Oļegs Sorokinsin kanssa. Hän eteni Sportin kanssa aina SM-liigakarsintoihin saakka, mutta Oulun Kärpät voitti kuitenkin ensimmäisen kierroksen ottelusarjan voitoin 3–0.
Sport jatkoi kaudella 2000–2001 pelejään I-divisioonan tilalle perustetussa Mestiksessä. Virolainen pelasi talousvaikeuksista kärsineessä seurassa vain viisi ottelua, kunnes hän siirtyi SM-liigajoukkue JYPiin. Virolaisen tulokaskausi SM-liigassa toi 47 runkosarjaottelussa tehot 1+5=6. Kolmannella JYP-kaudellaan 2002–2003 hän teki liigan yhden kauden piste-ennätyksensä tehoilla 7+7=14. Virolainen oli joukkueensa eniten maaleja tehnyt puolustaja. Maaliskuussa 2003 hän teki JYPin kanssa kaksivuotisen jatkosopimuksen. Kaudella 2004–2005 Virolainen toimi joukkueen varakapteenina.
Saviliuske
Käyttö
Mustat go-kivet on perinteisesti tehty saviliuskeesta.
Kunniaritarien ritarikunta
Kunniaritarien ritarikunnan jäseneksi voidaan valita henkilö, joka on erityisen ansioitunut taiteen, kirjallisuuden, musiikin, tieteen, politiikan, teollisuuden tai uskonnon alalla. Kunniamerkkien kantajien määrä on rajoitettu, ja heitä voi olla kerrallaan korkeintaan 65. Ritarikunnan jäsenyyksistä 45 on varattu Yhdistyneen kuningaskunnan kansalaisille, seitsemän Australian kansalaisille, kaksi Uuden-Seelannin kansalaisille ja 11 muille kansallisuuksille.
Anthony E. Zuiker
Zuiker syntyi Illinoisin Blue Islandilla, mutta muutti sieltä perheensä mukana Las Vegasiin vain kuuden kuukauden iässä. Zuiker pyrki ja pääsi Arizonan valtion yliopistoon, josta siirtyi kolmen vuoden opiskelun jälkeen LaVernen yliopistoon Kaliforniaan ja sieltä edelleen takaisin Las Vegasiin Nevadan yliopistoon.
Tom Finney
Finney syntyi Prestonissa, palveli toisessa maailmansodassa ja aloitti uransa ammattilaisena heti sodan jälkeen. Hän vetäytyi Preston North End FC:stä vuonna 1960. Seuran kotistadionin, Deepdalen pääkatsomo on nimetty Tom Finneyn mukaan, ja katsomon tuolit muodostavat hänen kasvokuvansa.
Billy West
Yksityiselämä
West tunnetaan myös erittäin suorapuheisena ja hän on ilmaissut epämieltymyksensä elokuvanäyttelijöihin, jotka tekevät äänirooleja erityisesti animaatioelokuviin. Hänen mielestään he eivät osaa ääninäytellä kuin normaalilla äänellä ja saavat silti todella suuren palkan, vieden samalla pelkästään äänirooleja tekeviltä näyttelijöiltä merkittäviä rooleja.
Kellussarpio
Kellussarpio (Luronium natans) on vesikasvilaji, joka muodostaa sarpiokasveihin kuuluvan kellussarpioiden suvun. Laji on ainoa, joka on kuvattu Luronium-sukuun.
Luettelo FCF:n tapahtumista vuonna 2009
Wrestling Night
Ottelutyyppi ja voittajan nimi lihavoitu:
Summer Smash
Iltapäiväshow
Marraskuun Mättö
Ottelutyyppi ja voittajan nimi lihavoitu:
Ishmael Toroama
Bougainvillen sisällissota
Sisällissodan jälkeen Toroama alkoi viljellä kaakaota.
Mario Zenari
10. toukokuuta 2004 Zenari sai nimityksen apostoliseksi nuntiukseksi Sri Lankaan ja 30. joulukuuta 2008 Syyriaan.
Kirjallisuusvuosi 1867
Kirjallisuusvuosi 1867 käsittelee vuoden 1867 tärkeitä kirjallisuuden tapahtumia, uutisia ja julkistuksia.
Thamugadi
Rakennuksia
Kaupungin pohjoisportin pohjoispuolella on suuri pohjoinen kylpylä. Se oli rakennettu symmetrisesti niin, että kuumat ja lämpimät huoneet olivat keskellä sijainneen kylmän ison altaan (frigidarium) reunoilla. Kylpylän vieressä on ison yksityisen villan jäännökset. Pohjoisportista pääsi kaupungin tärkeimmälle pohjois-etelä-suuntaiselle väylälle, cadrolle, joka oli 5 metriä leveä ja 180 metriä pitkä. Portin sisällä tien vasemmalla puolella oli yksi kaupungin 14 kylpylästä ja sen vieressä kristillinen kappeli. Ennen kaupungin keskuspistettä sijaitsee vielä viiden insulan kompleksi, joka muutettiin 300-luvulla julkiseksi kirjastoksi; toinen tunnettu roomalainen julkinen kirjasto sijaitsee Efesossa.
Kaupungin laajennuttua läntisen portin ulkopuolelle länteen johtavalle tielle rakennettiin 200-luvun alussa uusi portti ja vanha portti korvattiin Trajanuksen kaarella. Kolmikaarisen rakennelman keskimmäinen kaari oli varattu sotavaunuille ja reunimmaiset kaaret jalankulkijoille.
Scharnhorst (1936)
Operaatio Nordmark 20. helmikuuta 1940
Taisteluristeilijät Scharnhorst, sen sisaralus Gneisenau ja raskas risteilijä Admiral Hipper sekä kaksi hävittäjää suorittavat Britannian kauppamerenkulkuun kohdistetun iskun Pohjanmerelle 20. helmikuuta 1940. Retki ulottuu aina Shetlandinsaarten ja Norjan väliselle alueelle saakka, mutta se ei tuota merkittäviä tuloksia.
Syrdarja
Syrdarja (kirjoitettu myös Syr-Darja, ; ; ;, vanhalla ajalla Jaksartes ) on 2 212 kilometriä pitkä joki Keski-Aasiassa Tadžikistanin, Uzbekistanin ja Kazakstanin valtioiden alueella. Se on pohjoisempi kahdesta suuresta Araljärveen laskevasta joesta; eteläisempi on Amudarja. Syrdarja alkaa sen kahden latvajoen, Narynin ja Karadarjan yhtymäkohdasta; nämä latvajoet saavat alkunsa Tienšan-vuorilta Kirgisian ja itäisen Uzbekistanin alueelta. Syrdarja virtaa luoteeseen ja länteen ja juostessaan jakaa vetensä Keski-Aasian tuottavimman puuvillankasvatusalueen kastelujärjestelmiin. Joen valuma-alue on noin 800 000 km², mutta vain noin 200 000 km² tästä todella tuottaa vettä jokeen. Joen virtaus on vähäinen, kastelujärjestelmät kuluttavat suurimman osan vedestä ja se käytännössä kuivuu ennen kuin saavuttaa Araljärven. Tämän seurauksena järvi on kutistunut murto-osaan entisestä koostaan.
Scharnhorst (1936)
Operaatio Juno 4.–10. kesäkuuta
Scharnhorstin tähystäjä havaitsee 8. kesäkuuta iltapäivällä taivaanrannassa lentotukialus HMS Gloriousin saattajineen. Taisteluristeilijöiden raskaat tykit upottavat lentotukialuksen, joka ei kyennyt lähettämään lentokoneitaan ilmaan. Saattajina toimineet hävittäjät HMS Acasta ja HMS Ardent upposivat myös yrittäessään estää lentotukialuksen tuhon. Ennen uppoamistaan HMS Acastan onnistuu laukaista torpedo, joka osuu Scharnhorstiin vaurioittaen alusta pahoin. Aluksen kylkeen repeää 12 kertaa neljän metrin suuruinen aukko kolmostornin kohdalle. Alukseen vuotaa 2500 tonnia vettä ja 48 miehistönjäsentä kuolee. Scharnhorst joutuu keskeyttämään risteilyn ja vetäytymään Trondheimiin korjattavaksi.
Operaatio Ostfront ja viimeinen taistelu
Saksalaisaluksen vaurioiduttua ja palaessa kauttaaltaan amiraali Fraser palautti järjestyksen jo hiukan sekavaksi menneeseen osastoonsa: yksi hävittäjistä määrättiin valaisemaan kohdetta ja varmistajana ollut HMS Jamaica määrättiin upottamaan hylky torpedoilla.
Markus Mustajärvi
Markus Mustajärvi (s. 24. helmikuuta 1963 Savukoski) on suomalainen vasemmistoliiton poliitikko. Hän on toiminut Lapin vaalipiirin kansanedustajana vuosina 2003–2023. Mustajärvi edusti syyskuusta 2011 huhtikuuhun 2015 vasenryhmää.
Franco Luambo
Jo kolonialistiset viranomaiset olivat kieltäneet Luambon siirtomaa-ajan päättymisestä haaveilleen "Mukoko"-laulun vuonna 1958; tuolloin muusikko oli ollut 20-vuotias ja vangittuna holtittoman ajamisen johdosta. "Toyeba Yo" vuodelta 1976 arvosteli yli-innokkaita poliiseja ja hallinnoijia. Vuosi ennen ylistyslaulun "Candidat Na Biso Mobutu" äänittämistä Luambo oli julkaissut "Lettre à Mr. Le Directeur-Generalin", jossa kritisoitiin Sese Sekon kansallistamien yhtiöiden epäpäteviä johtajia. Tämä arvostelu tulkittiin laajalti valtionjohtoon itseensä kohdistetuksi. Luambo omisti "Luvumbu Ndokin" Sese Sekon toteuttamien julkisten teloitusten uhreille; hänet pidätettiin, äänitys kiellettiin ja useimmat kopiot tuhottiin. Luambo teki myös henkilökohtaisempaa tuskaa kuvanneita kappaleita, joita usein lauloi äidinkielellään kikongoksi eikä lingalaksi. Näihin kuului autoturmassa kuolleelle pikkuveljelle omistettu "Kinsiona". AIDS:sta valittanut Luambon 16-minuuttinen laulu "Attention Na SIDA" oli sanoituksiltaan sekä lingalan- että ranskankielinen. Toisin kuin aikalaisensa Fela Kuti, King Sunny Adé ja Ali Farka Touré, Luambo ei päätynyt merkkinimeksi Isossa-Britanniassa eikä Yhdysvalloissa. Hän perui kolme erillistä show'ta Lontoossa ensin viisumiongelmien ja sitten terveyssyiden johdosta. Lisäksi hän teki pari lyhyttä kiertuetta Yhdysvalloissa 1980-luvun puolessavälissä. Luambo pysyi silti yhtenä afrikkalaisen populaarimusiikin keskeisistä vaikuttajista, kunnes kuoli todennäköisesti AIDSiin vuonna 1989. Hän ei ollut pystynyt saattamaan loppuun viimeistä esiintymistään Alankomaissa. Valtiollinen neljän päivän suruaika seurasi hänen kuolemaansa. Luambo haudattiin Gomben hautausmaalle Kinshasassa.
Mf
Mf tarkoittaa seuraavia:
Formula 1 -kausi 1951
Kauden aikana ajettiin kahdeksan osakilpailua, joista neljän parhaimman pisteet laskettiin mukaan kuljettajan MM-loppupisteisiin. Pisteitä saivat kilpailujen viisi parasta (8, 6, 4, 3, 2 pistettä), ja nopeimman kierroksen ajanut kuljettaja sai yhden pisteen. Mestaruuden voitti Alfa Romeon Juan Manuel Fangio. Fangio johti MM-sarjaa Ranskan GP:stä alkaen.
Jakov Vilner
Jakov Vilner (1899 Odessa – 29. kesäkuuta 1931 Leningrad) oli ukrainalainen shakinpelaaja. Vilner voitti Odessan shakkimestaruuden neljä kertaa: 1918, 1923, 1925 ja 1928. Vilner voitti myös Ukrainan mestaruuden kolmesti: 1924, 1925 ja 1928.
Muuta merkittävää
Vuonna 1919 Neuvostoliiton salainen poliisi Tšeka pidätti shakkimestari Aleksandr Alehinin ja laittoi hänet vankilaan Odessassa. Häntä syytettiin Neuvostoliiton vastaisuudesta ja vakoilusta. Alehinin oli tarkoitus ampua, mutta Vilner pelasti hänet lähettämällä sähkeen asiasta vastavalle virkamiehelle.
Cadet Records
Cadet Records oli yhdysvaltalainen levy-yhtiö, joka aloitti toimintansa Chess Recordsin jazziin keskittyneenä tytäryhtiönä Argo Recordsina vuonna 1955. Argo muutti nimensä Cadetiksi vuonna 1965 välttääkseen sekaantumista samannimisen brittiläisen levy-yhtiön kanssa. Cadet Records lopetti äänitteiden julkaisun vuonna 1974, kun sen artistit siirrettiin Chess Recordsille.
Mikko Immonen (kansanedustaja)
Mikko Antero Immonen (s. 1. lokakuuta 1950 Rovaniemen maalaiskunta) on suomalainen poliitikko. Hän toimi Vasemmistoliiton kansanedustajana kolme kautta (1995–2007). Immonen on ollut Mynämäen kunnanvaltuuston jäsen vuodesta 1996. Varsinaiselta ammatiltaan hän on kirvesmies ja sotilasarvoltaan alikersantti.
Songwriters Hall of Fame
Songwriters Hall of Fame (suom. lauluntekijöiden kunniagalleria) on populaarimusiikin menestyneiden lauluntekijöiden kokoelma, jonka perusti sanoittaja Johnny Mercer kahden newyorkilaisen musiikkijulkaisijan kanssa vuonna 1969. Sen toimintaa ohjaa National Academy of Popular Music -järjestö, jonka valintakomitea valitsee joka vuosi kokoelmaan liitettävät lauluntekijät ja järjestää New Yorkissa palkintotilaisuuden ja siihen liittyvän illallisen.
Ugandan kansalliskirjasto
Ugandan aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 70,2 prosenttia (vuonna 2012).
Nikkeli
Ruokapitoisuudet
Viljan keskimääräinen nikkelipitoisuus on 49 µg/100 g. Hedelmissä nikkeliä on keskimäärin 17 µg/100 g ja kaaleissa 12. Myös tee sisältää nikkeliä.
Punakoiso
Punakoiso (Solanum dulcamara) on koisokasveihin kuuluva köynnös. Sitä tavataan luonnonvaraisena Keski- ja Etelä-Suomessa ja siitä etelään koko Euroopassa, sekä Venäjällä ja Siperiassa. Pohjois-Amerikkaan se on levinnyt ihmisen mukana.
Mi
Henkilöt
Mi on seuraavan henkilön nimi:
Melutaidegalleria
pienoiskuva|alt=Mikko Kallion teos Soukanlahdenkadulla.|Mikko Kallion teos Melutaidegallerian itäpäässä Soukanlahdenkadulla. Melutaidegalleria on Tampereen Rantatunnelin meluesteisiin toteutettu ison mittakaavan taideteoskokonaisuus vuodelta 2015. Teoksien pohjana olevia meluseiniä on Santalahdessa, Naistenlahdessa, Soukanlahdenkadulla ja Tunturipuistossa. Teosten tekijät ovat Ilkka Väätti, Sauli Iso-Lähteenmäki, Mikko Kallio, Teija-Tuulia Ahola, Kaisa Soini ja Soile Jääskeläinen.
Athene Pronaian temppeli (arkaainen)
Athene Pronaian temppeli oli antiikin aikainen Athene Pronaialle omistettu kreikkalainen temppeli Delfoissa Kreikassa. Se oli toinen ja vanhempi alueen kahdesta samalle jumalattarelle omistetusta temppelistä. Sen rauniot sijaitsevat Athene Pronaian pyhäkköalueella, joka on osa Delfoin arkeologista aluetta ja Unescon maailmanperintökohdetta.
Roomalaisten kuningas
Roomalaisten kuninkaaksi kutsuttiin 1000-luvulta alkaen henkilöä, joka oli jo valittu keisarinvaalissa Saksan kuninkaaksi (rex theutonicorum), mutta jota paavi ei ollut vielä kruunannut Roomassa valtakunnan keisariksi. Keisari-nimitystä ei saanut käyttää ennen paavin suorittamaa kruunausta. Kaikkia Saksan kuninkaaksi valittuja ei lopulta kruunattu keisareiksi, mutta keisariksi saattoi tulla vain olemalla ensin Saksan kuningas. Keisariksi kruunaamisen jälkeen hallitsijan viralliseksi arvonimeksi vaihtui ”roomalaisten keisari” (imperator romanorum). Alun perin keisari Otto I ja muut saksilaisen suvun hallitsijat käyttivät ”roomalaisten kuningasta” yhtenä arvonimistään sen merkiksi, että Rooma oli vuonna 962 liitetty osaksi valtakuntaa.
Klymene
Klymene, nereidi
Klymene mainitaan myös yhdeksi Nereuksen ja Doriksen viidestäkymmenestä tyttärestä, neireidistä.
Theobald von Bethmann Hollweg
Poliittinen ura
Bethmann aloitti Preussin hallintovirkamiehenä vuonna 1882 ja vuonna 1899 hänet nimitettiin Brombergissa Brandenburgin provinssin presidentiksi. Sen jälkeen hän toimi vuosina 1905–1907 Preussin sisäministerinä ja vuosina 1907–1909 sisäasiain valtiosihteerinä. Vuonna 1909 hän nousi Saksan valtakunnankansleriksi virasta eronneen Bernhard von Bülowin seuraajana.
Myöhemmät elämänvaiheet
Bethmann saavutti suurta huomiota maailmalla kesäkuussa 1919, jolloin hän virallisesti pyysi ympärysvaltoja asettamaan hänet oikeuteen keisari Vilhelm II:n sijasta. Ympärysvaltojen sotaoikeus päätti hylätä hänen pyyntönsä. Bethmann vietti viimeiset vuotensa eläkkeellä kirjoittaen muistelmiaan. Joulun 1920 jälkeen hän vilustui, mistä kehittyi akuutti keuhkokuume. Bethmann kuoli sairauteen 1. tammikuuta 1921. Hänen vaimonsa oli kuollut vuonna 1914 ja heidän vanhin poikansa kuoli sodassa. Hänen tyttärensä kreivitär Zeech oli Venäjän Münchenin lähetystösihteerin puoliso.
Mustamamba
Ulkonäkö
Mustamamba on voimakas ja solakka käärme. Täysikasvuisen käärmeen pituus on noin 2,5 metriä (pisimmillään jopa 4,3 metriä) ja paino on keskimäärin 1,6 kiloa. Laji on maailman toiseksi pisin myrkkykäärme kuningaskobran jälkeen.
Elinympäristö
Mustamambaa esiintyy laajalla alueella Afrikan mantereella aina Somaliasta Etelä-Afrikkaan saakka. Mustamambat ovat sopeutuneet erilaisiin ympäristöihin ja niitä esiintyy esimerkiksi savanneilla, kivikoissa, sekä harvoissa että tiheissä metsissä ja jopa kosteilla soilla. Eniten käärmettä tapaa kuitenkin ruohotasangoilla ja savanneilla. Mieluiten ne elävät kuivilla alueilla.
Karijoki
Osa Lapväärttiä (1595–1817)
1700-luvulla isojako ja tervanpoltto toivat sinne uudistilallisia. Kirkko valmistui vuonna 1811.
1800-luvun alussa Karijoen asukasluku oli lähes 600 ja se kasvoi yli 2 300:ään vuoteen 1880 mennessä.
Itsenäistyminen ja kehittyminen kuntana (1817–)
Karijoesta muodostettiin saarnahuonekunta vuonna 1812 samaan aikaan kun Palkkamäelle rakennettu kirkko vihittiin käyttöön. Vuonna 1817 Karijoki sai kappeliseurakunnan oikeudet ja itsenäinen seurakunta siitä tuli vuonna 1862.
Elinkeinorakenne
Elinkeinojakauma:
Koulutus
Karijoen koulussa on opetusta luokille 1-6 kolmessa yhdysluokassa. Oppilaita on noin 60. Yläkouluikäiset käyvät koulua Kristiinankaupungissa. Kristiinanseudun yläkoulun kanssa samassa rakennuksessa on myös lukio.
Julkiset palvelut
Karijoen kunnan sosiaali- ja terveyspalvelut hoitaa Suupohjan peruspalveluliikelaitoskuntayhtymä.
Museosilta
Suomen rautateiden museosillat
Liikenneviraston luettelon mukaan vuoden 2016 alussa Suomessa oli 11 rautatiemuseosiltaa. Vanhin niistä on vuodelta 1900 ja uusin valmistui vuonna 1949.
Osuuskassa
Maanviljelijöiden osuuskassat ja muut osuuskassat
Osuuskassat, jotka eivät muuttuneet osuuspankeiksi 1970, olivat "lainaliikettä harjoittavia osuuskuntia".
Ongelmatapauksia
Sallan Osuuskassa joutui 1960-luvulla perikadon partaalle rahoitettuaan Kursun sahaosuuskuntaa. Osuuskassan johtaja oli samalla myös sahaosuuskunnan puheenjohtaja, kunnanhallituksen puheenjohtaja ja yhteismetsän hallituksen puheenjohtaja. Hän osti sahan hallituksen puheenjohtajana itseltään yhteismetsän hallituksen puheenjohtajana puuta, rahoitti kaupan osuuskassan toimitusjohtajana ja takasi lainat kunnanhallituksen puheenjohtajana. Myös kyläläiset olivat lainojen takaajina. Sahan konkurssi uhkasi viedä koko kyläyhteisön kurimukseen, mutta tilanteesta selvittiin.
Museosilta
Museosiltaluettelosta poistetut tieliikenteen sillat
Tiehallinnon vuoden 2008 alun raportin mukaan museosiltojen luettelossa oli aiemmin myös yhdeksän muuta vanhaa siltaa, jotka on poistettu uudistetusta luettelosta, sekä puinen Vårnäsin silta, joka jouduttiin huonokuntoisena purkamaan vuonna 2008 ja korvaamaan uudella sillalla.
Wardair Canada
Historia
pienoiskuva|Wardairin Boeing 707. pienoiskuva|Wardairin Boeing 747-200. Kanadalainen puskalentäjä Maxwell Ward alkoi vuonna 1946 lentää Yellowknifesta ja Edmontonista toiminimellä Polaris Charter Company. Hänellä oli yksi de Havilland DH.83C Fox Moth, jolla hän tuki nopeasti kehittyvää kaivostoimintaa lennättämällä työntekijöitä ja tavaraa. Kun toiminta osoittautui menestyksekkääksi, Ward päätti vuonna 1952 perustaa oman lentoyhtiön, joka sai nimekseen Wardair. Vuonna 1961 Ward vaihtoi yhtiön nimeksi Wardair Canada kuvastaakseen muutosta yhtiön toiminnassa.
Condor
Perustaminen ja alkuvuodet
Lufthansa hankki yhtiön kokonaan omistukseensa vuonna 1959, jolloin siitä tuli Lufthansan ensimmäinen sodanjälkeinen tytäryhtiö. Vuonna 1961 Deutsche Flugdienst osti kilpailijansa, vuonna 1957 Condor Luftreederei Hamburgin. Yhtiö otti tämän jälkeen nimekseen Condor Flugdienst. Muodostuneen yhtiön osuus Saksan lomalentomarkkinoista kasvoi vuoteen 1962 mennessä yli 63 prosenttiin. Se kuljetti vuoden aikana 66 000 matkustajaa, joista yli puolet Mallorcalle.
Kesäkausi 2016
thumb|400px|Condorin kohteet kesäkaudella 2016. Kesäkaudella 2016 Condor lentää seuraaviin kohteisiin:
Karinainen
Karinainen on Varsinais-Suomessa sijainnut entinen Suomen kunta. Se perustettiin vuonna 1872 erottamalla se Marttilasta. Vuonna 2004 Karinaisten kunnassa asui 2 457 ihmistä ja sen pinta-ala oli 92,41 km², josta 0,09 km² oli vesistöjä. Väestötiheys oli 26,73 asukasta/km². Naapurikunnat olivat Aura, Marttila, Mellilä, Pöytyä ja Tarvasjoki; näistä Mellilä on sittemmin liitetty Loimaaseen ja Tarvasjoki Lietoon.
Kari Kärkkäinen
Kärkkäinen valittiin eduskuntaan ensimmäisen kerran vuoden 1999 vaaleissa Kuopion vaalipiiristä. Hänet valittiin jatkokausille vuosien 2003 ja 2007 vaaleissa Pohjois-Savon vaalipiiristä. Kärkkäinen ei asettunut ehdolle enää vuoden 2011 vaaleissa.
Su Tseng-chang
Ensimmäinen pääministerikausi ja presidentinvaalikampanja
Vuonna 2006 Su nimitettiin kuitenkin pääministeriksi. Seuraavan vuoden toukokuussa hän kuitenkin erosi pääministerin virastaan, koska hänen ei onnistunut voittamaan puolueensa esivaaleja, joiden turvin hänet olisi nimetty DPP:n presidenttiehdokkaaksi. . Su oli harkinnut presidentinvaaleja surkean paikallisvaalituloksen jälkeen ja pyrki todennäköisesti hyödyntämään aikaisempia onnistumisiaan piirikuntatasolla ja taustaansa ihmisoikeusasianajajana.
Bougainvillen edustajainhuone
Parlamentti koostuu tällä hetkellä 42 edustajasta, joista:
Anatoli Berezovoi
Berezovoi valmistui upseeriksi Ilmavoimien akatemiasta ja yleni everstiksi. Hänet valittiin kosmonauttikoulutukseen 27. huhtikuuta 1970. Hän lensi Sojuz T-5 -avaruusaluksen päällikkönä. Hän siirtyi eläkkeelle 31. lokakuuta 1992 vammauduttuaan aseellisen ryöstön uhrina. Vuodet 1992–1999 hän toimi Venäjän avaruusfederaation varapuheenjohtajana.
Berezovoi oli naimisissa ja perheessä oli kaksi lasta.
Etelä-Aasian maanjäristys 2005
Järistyksen syy
Järistys sattui Intian mannerlaatan ja Euraasian laatan saumakohdassa, jossa Intian laatta liikkuu noin 4 senttimetriä vuodessa Euraasian laattaa kohti. Laattojen puristuminen yhteen aiheuttaa painetta, joka purkautuu toisinaan maanjäristyksissä. Alue on kärsinyt ennenkin voimakkaista maanjäristyksistä, ja on vääjäämätöntä, että näin käy jatkossakin. Näiden mannerlaattojen törmäys on kasvattanut Himalajan vuoriston.
Kirjallisuusvuosi 1847
Kirjallisuusvuosi 1847 käsittelee vuoden 1847 tärkeitä kirjallisuuden tapahtumia, uutisia ja julkistuksia.
Italian ympäriajo 2021
Italian ympäriajo 2021 oli järjestyksessään 104. Italian ympäriajo. Se alkoi Torinosta 8. toukokuuta ja päättyi Milanoon 30. toukokuuta 2021. Kokonaiskilpailun voitti Egan Bernal minuutin ja 29 sekunnin erolla toiseen tulleeseen Damiano Carusoon ja neljän minuutin ja 15 sekunnin erolla kolmantena tulleeseen Simon Yatesiin. Egan Bernal voitti myös nuorten kilpailun. Pistekilpailun voitti Peter Sagan. Mäkikirikilpailun voitti Geoffrey Bouchard. Joukkuekilpailun voitti Ineos Grenadiers.
Leopard 2
Tulivoima vihollisen tuhoamiseksi
Kanuunalla voidaan ampua useita erilaisia 120 mm ampumatarvikkeita, kuten alikaliiperiset nuoliammukset DM 33 KE, DM 43 AI, DM 53 LKE; sirpaloituvalla kuorella varustettu onteloammus DM 12 MZ sekä monikäyttöammus 120 MP. Alikaliiperisia nuoliammuksia käytetään ensisijaisesti raskaasti panssaroituihin maaleihin, onteloammusta ja monikäyttöammusta kevyesti panssaroituihin maaleihin ja elävään kohteeseen. Koulutuskäyttöön on lyhyemmän kantaman harjoitusammuksia. Kaikki pääaseen laukaukset on varustettu palavalla hylsyllä, josta jää jäljelle vain teräksinen kantaosa. Pääaseelle vaunuun mahtuu 42 laukausta, joista 15 ensimmäisinä käytettävää tornin takaosassa ja loput 27 rungon ammussäilössä. Kanuunan lisäksi vaunussa on kaksi MG3-konekivääriä, joista toinen on pääaseen vasemmalla puolella, sen suuntaisesti ampuen ja toinen lataajanluukun kehyksessä vaununkatolla. Ensiksi mainittua käyttää vaunun ampuja, samoilla hallintolaitteilla kuin pääasettakin.
Ammunnanhallintajärjestelmä sisältää ampujan tähtäimen EMES 15 -laser-etäisyysmittareineen, lämpötähtäimen, johtajan tähtäimen, hydraulisen vakaimen sekä ballistisen laskimen. Leopard 2A4:n katsotaan kykenevän osumaan kiinteisiin ja liikkuviin maaleihin eri etäisyyksiltä yhtä hyvin paikaltaan kuin liikkeestäkin ja kaikkina vuorokauden aikoina. Mainitun järjestelmän myötä myös niin sanottu ”Hunter-Killer”-toiminto on mahdollinen. Tällöin johtaja havaitsee maalin omalla tähystyslaitteistollaan, osoittaa sen ampujalle ja tämän suorittaessa tulitehtävää johtaja hakee jo seuraavaa maalia omalla tähystyslaitteistollaan.
Leopard 2A4-6 Suomessa
Yksi 2A4 sijoitettiin aseistuksesta ja muusta tekniikasta riisuttuna Valtatie 3:n Parolan liittymän ramppiin monumentiksi.
Sininen suora
thumb|Sininen suora Tampere-talon aulassa, keskellä teoksen osa Temppeli. thumb|Sininen suora -teoksen osa Muusan kumarrus Tampere-talon sisäänkäynnin luona.
Suomen rakentamismääräyskokoelma
Alla olevat määräykset ovat olleet voimassa 31.12.2017 saakka.
Nigel Martyn
Martyn debytoi Englannin maajoukkueessa Moskovassa vuonna 1992. Maajoukkue-urallaan ykkösvahti David Seamanin varjoon jäänyt Martyn pelasi maajoukkueessa 23 ottelua ja edusti maataan vuoden 1998 -ja 2002 MM-kisoissa ja 1992 -ja 2000 EM-kisoissa.
Metalogy
Kappaleet
CD 4
Rautias
Värin nimi on vanha ja tulee ilmeisesti rauta-sanasta viitaten mahdollisesti punaiseen ruostuneeseen rautaan.
Panavision
Alku linssien valmistajana: Super, Ultra, Micro ja Auto Panatar
Panavisionin perustivat Robert Gottschalk ja John Richard Moore vuonna 1953 Westwoodissa, Kaliforniassa. Gottschalk oli aiemmin keksinyt vahingossa anamorfisen linssin uudelleen testatessaan elokuvakameralle kehitettyä laatikkoa, jolla voi kuvata veden alla. Gottschalk ja Moore kuvasivat tämän jälkeen anamorfista testimateriaalia 16-millimetrisellä kameralla, joka päätyi elokuvateattereiden valkokankaita valmistaman Radiant Manufacturing Corporationin toimitusjohtaja Harry Ellerin nähtäväksi. Eller tarjosi Gottschalkille ja Moorelle mahdollisuutta valmistaa anamorfisia projektiolinssejä CinemaScope-esityksiä varten, koska Bausch & Lomb, CinemaScope-optiikan alkuperäinen valmistaja ei voinut toimittaa tarpeeksi esityslinssejä teattereille. Panavisionin ensimmäiseksi myyntiartikkeliksi päätyi näin Super Panatar -linssit, jotka olivat tavallisen projektiolinssin eteen asennettavia prismoja, jotka muuttivat CinemaScope-filmin kuvan oikeaan kokoonsa. Panavision sai myytyä Super Panatareja 300 paria (linssejä myytiin pareittain koska jokaisessa elokuvasalissa on kaksi projektoria) vuoden 1954 alussa, johon vaikutti suuresti linssien halpa hinta. Super Panatarien etuihin kuului myös sen säädettävyys, jolloin niillä voitiin esittää myös esimerkiksi Superscope-elokuvia. Panavision päivitti projektiolinssinsä vielä seuraavana vuonna julkaistuaan Ultra Panatarin. Uusi linssi oli huomattavasti kevyempi, niin sanottu oikea linssi, joka asennettiin fyysisesti projektiolinssiin kiinni, eikä vain sen eteen.
Panavision laajentaa kameroihin: PSR ja Panaflex
Samoihin aikoihin Panavisionissa suunniteltiin yhteistä kamerahanketta elokuvakameravalmistaja Mitchell Camera Companyn kanssa. Panavision halusi suunnitella hiljaisen peilisulkimella varustetun kameran ja antaa Mitchellin sarjavalmistaa sitä. Mitchell ei kuitenkaan ollut kiinnostunut Panavisionin ehdotuksesta, joten hanke jouduttiin hylkäämään. Vuonna 1962 Panavision pääsi kuitenkin osittain toteuttamaan suunnitelmansa elokuvajätti MGM:n myytyä kameransa (jotka ironisesti olivat suurimmaksi osaksi Mitchellin kameroita) Panavisionille. Panavisionin saamat kamerat olivat tosin liian vanhanaikaisia, ja yhtiö alkoi kehittää niitä moderneimmiksi. Ensimmäinen Panavision-nimellä markkinoitu kamera oli vuonna 1967 julkaistu Panavision Silent Reflex (PSR), joka oli ensimmäinen hiljainen peilisulkimella varustettu 35-millimetrinen kamera. PSR oli kuitenkin niin painava (noin 64 kilogrammaa) että se soveltui lähinnä studiokuvaamiseen.
J. S. Valli
Suomen dekkariseuran ry:n julkaisemassa Ruumiin kulttuuri -lehdessä kirja sai kiittävät arviot, joiden loppuyhteenvetona todettiin:
Louis Eugène Félix Néel
Louis Néelin mukaan on nimetty Néelin lämpötila. Néelin lämpötilassa antiferromagneettinen aine muuttuu paramagneettiseksi.
Homofonia
Homophonie
Jade Liqueurs
Yrityksen perusti T.A. Breaux vuonna 2000. Yhtiö toimii Saumurissa Ranskassa.
MM-rallikausi 1979
MM-rallikausi 1979 oli rallin maailmanmestaruussarjan seitsemäs kausi ja ensimmäinen rallin MM-vuosi, jolloin jaettiin pisteitä sekä talleille että kuljettajille. Mestaruuden voitti Björn Waldegård yhden pisteen erolla toiseksi tulleeseen Hannu Mikkolaan.
Funny How Sweet Co-Co Can Be
Äänitykset
Basisti Steve Priestin mukaan Sweet ei soita läheskään kaikilla kappaleilla, vaan monessa laulussa soittajina toimivat studiomuusikot. Yhtyeen jäsenet eivät myöskään saaneet valita albumin kappaleita. Lisäksi laulusolisti Brian Connollya painostettiin laulamaan kappaleet yhtyeen tuottajien haluamalla tyylillä. Tässä Connollylla oli ongelmia, mikä vaikutti hänen itseluottamukseensa negatiivisesti. Steve Priest on kertonut, ettei omista albumia siihen liittyvien huonojen muistojen vuoksi.
Julkaisu ja vastaanotto
Levy ilmestyi loppuvuodesta 1971. Britanniassa albumi julkaistiin nimellä Funny How Sweet Co-Co Can Be. Sen kansikuvassa on ruskea karamelli, jonka keskellä Sweetin jäsenet. Manner-Euroopassa albumi julkaistiin hieman erilaisella nimellä Funny Funny How Sweet Co-Co Can Be. Albumin kansi eroaa Britannian-versiosta, sillä siinä on mustavalkoinen kuva yhtyeestä lavalla sekä piirretty tölkki, josta valuu hunajaa. Etukannen taustaväri on musta ja takakannen valkoinen. Lisäksi levylle sisältyy ”Co-Co”-singlen b-puolella ilmestynyt ”Done Me Wrong Alright”.